السلام عليكم ورحمة الله وبركاته. اخواني واخواتي في الله كلمة هزت قلبي جدا. وفهمتني معنى اسم الله الجبار. وفي نفس الوقت حسيت انها بتدي للانسان امل مهما كان في ازمة ومهما كان في كرب كلمة صحح الحديس الشيخ الالباني في مختصر العلو والشيخ مقبل الودعي والشيخ شعيب القرنوات والحديس في
مسند الامام احمد رحمه الله قال رسول الله صلى الله عليه وسلم انا اول من يدخل الجنة ولا فخرا. اول واحد بيدخل الجنة فاخذ نأخذ بحلقتها يعني البيبان زمان كان بيبقى فيها ايه آآ حاجة كده تخبط بها على الباب مش تخبط بايديك مباشرة. زي حلقة كده تخبط بها على الباب. فيقال
قالوا من؟ فاقول محمد عليه الصلاة والسلام فيفتح لي الملايكة مأمورة انها ما تدخلش حد قبل ما يدخل سيدنا محمد عليه الصلاة والسلام. شوفوا بقى الكلمة الجبارة يا جماعة. شوفوا الكلمة بقى اللي تملى القلب امل. فاجد الجبار مستقبلي. فاجد العلماء قالوا يعني
الله سبحانه وتعالى بيستقبل حبيب الله محمد عليه الصلاة والسلام اكراما له. الكلمة دي شوفوا المعنى الجبار بتاعها فاجد الجبار مستقبلي. طب ليه مش فاجد ليه مش في اجد الرؤوف؟ اشمعنى الجبار؟ النبي عليه الصلاة والسلام داخل الجنة. هو اول واحد يدخل الجنة. ولكن النبي فيه مليارات من امته محبوسين
دخول الجنة بسبب زنوب وبسبب معاصي. النبي عليه الصلاة والسلام دخل الجنة ولكن قلبه فيه كسر على مليارات من امته هيدخله النار بسبب المعاصي والذنوب والكبائر فشوفوا ربنا فشوفوا الله سبحانه وتعالى يعني هنا الاسم اللي النبي عليه الصلاة والسلام بيوصفه به الجبار. لان ربنا الوقت هيجبر كسره
قلب النبي عليه الصلاة والسلام. الجبار يعني ايه الجبار اللي بيجبر كسر قلبك؟ نفسية الانسان عاملة زي ورقة السلوفان بالزبط. اي حاجة بتأسر فيها. اي حزن بيأسر لو فيها اي مشكلة تحصل بتجيب للانسان عقدة نفسية مدى حياته يفضل محبوس جواه. ومش قادر يعيش ولا يتعايش مع الحياة بسببها. الانسان انسان نفسيته
جدا بتتكسر لما يلاقي نفسه لوحده. بتتكسر لما حد يخذله. بتتكسر لما يفشل. بتتكسر لما يحبط. بتتكسر لما يجي له فتور. بتتكسر لما ما ينجحش. نفسية الانسان ضعيفة جدا وهشة جدا. عشان كده نفسية الانسان مليانة كسور كتير جدا اسم الله الجبار. اسم التاني يا رب. يعني ممكن تاني
الضحكة بتاعة زمان ترجع تاني. ممكن تاني يا رب القوة النفسية بتاعتي بتاعة زمان ترجع تاني. ممكن نفسيتي اللي اتملت ندب وشروخ وكسور ممكن يا ممكن تجبرها وتعالجها نفسيا وترجع نفسية سليمة ارجع اضحك من قلبي مرة تانية. الجبار اسمع عشان اللي
نفسيتهم اتكسرت. ربنا كان زمان يقول لك المجبرات المجبرات اللي بيجبر كسر العظام. ربنا بيجبر كسر النفسيات. فالنبي عليه الصلاة والسلام يقول اول من يدخل الجنة فاخذ بحلقتها فيقال من؟ فاقول محمد فيفتح لي. فادخل الجنة فاجد
جبارة مستقبلي فاسجد لله. النبي يسجد فيقول الله ارفع رأسك وتكلم يسمع لك كل يقبل منك واشفع تشفع. الله يعلم اللي في قلب النبي عليه الصلاة والسلام واللي في سفسية النبي ان النبي عليه الصلاة والسلام نفسيته مشغولة باللي ما دخلوش الجنة من امته
والنبي دخل الجنة ولكن شايل هم اللي ما دخلوش الجنة فربنا يقول له اشفع تشفع. فيشفع فيقول النبي صلى الله عليه وسلم يا رب امتي امتي. فيقول يقول الله اذهب اخرج من الجنة. النبي عليه الصلاة والسلام بعد ما يدخل الجنة يخرج منها عشانا. النبي عليه الصلاة والسلام يخرج عشان امته من الجنة. ده الكلام ده يحصل ثلاث مرات في الحديث
بعض العلماء قالوا اربع مرات. تخيلوا يا جماعة واحد يدخل الجنة خلاص بقى اللي حصل حصل واللي ما حصلش وما حصلش وكل واحد خد نصيبه. النبي عليه الصلاة والسلام يخرج من الجنة فيقول له
اخرج فاه ادخل الجنة كل من كان في قلبه مثقال حبة من شعير من امتك اللي في قلبه مثقال حبة شعير حبة كده صغننة خالص. ادخل فالنبي عليه الصلاة والسلام يخرج ويأتي بهم
فيجب فاجد الجبار مستقبلي. تاني ربنا يعلم ان كسر نفسية قلب نفسية النبي عليه الصلاة والسلام لسة النبي نفسيته محتاجة جبر. لسة فيه ناس زعلانة عشانه فاسجد لله فيقول الله يا محمد ارفع رأسك. وتكلم يسمع لك وقل يقبل منك واشفع تشفع في عقول
يا رب امتي امتي. فيقول الله سبحانه وتعالى اذهب فادخل الجنة من امتك. من كان في قلبه مثقال نصف حبة من شعير. النبي يجيب وبعد كده النبي يجي يدخل الجنة فاجد الجبار مستقبلي تالت مرة فيسجد النبي فيقول الله يا محمد ارفع رأسك وتكلم يسمع
وقل يقبل منك واشفع تشفع فاقول يا رب امتي امتي. فيقول الله اذهب فادخل الجنة من امتك. من كان في قلبه مثقال حبة خردل من ايمان. شفتم شفاعة النبي عليه الصلاة والسلام فالنبي يخرج للمرة التالتة عشان يجيب اللي في قلبه مثقال حبة. الاول خرج عشان اللي في قلبه مثقال حبة من
وبعد كده نصف حبة من شعير وبعد كده مثقال حبة من خردل. اشمعنى اسم الجبار هنا يا جماعة؟ اشمعنى اسم الجبار؟ لان النبي عليه الصلاة والسلام قلبه هيتكسر لو امته ما دخلتش الجنة. قلبه هيتكسر لو لو عصاة امته ما دخلوش الجنة عليه الصلاة والسلام. فربنا بيجبر كسر قلب النبي عليه الصلاة والسلام. وكسر
نفسية النبي عليه الصلاة والسلام بالشفاعة. شفتم اسم الجبار هنا اسم عزيم ازاي؟ ان ربنا يجبر كسرك. الكلمة بقى اللي انا عايز اقف معها. فاجد الجبار مستقبلا الكلمة دي انا دورت فيها كتير اوي يا جماعة. دورت اتأكد منها
وشوف الكلمة العظيمة الخطيرة داهية في روايات الحديس فاجد الجبار مستقبلي. فكرتني الكلمة دي بكلمة النبي عليه الصلاة والسلام وهو بيعلم ابن عباس احفظ الله تجده امامك. تجده امامك. وفي رواية احفظ الله تجده تجاهك تجده تجاهك. انت عارفة لما تبقى كل حاجة في مصلحتك
كل اللي بيحصل في الاتجاه بتاعك. كل اللي بيحصل في كل اتجاه الامور بقى في الاتجاه بتاع مصلحتك. انت كل اللي بيحصل بيصب في مصلحتك انت. احفظ الله تجده تجاهك. تلاقي الدنيا كلها ماشية زي ما السيدة عائشة قالت للنبي عليه الصلاة والسلام اني ارى ربك يسارع في هواك. اللي انت نفسك
في ربنا بيعمله لك. لانه يسارع في مراد الله سبحانه وتعالى. تجده تجاهك. تجده تلاقي كل كل الاحداث اللي بتحصل في مصر براحتك انت وبتصب في مصلحتك وبتصب في نجاحك وبتصب في سعادتك ايه الكلام الجميل ده. احفظ الله تجده امامك. عارف لما تبقى انت ماشي في تراب تايه
مش عارف فواحد ييجي مسلا عربية ولا حاجة يقول لك طب انا همشي قدامك واعرفك الطريق يوفر عليك مسافات راهبة وتوهان رهيب. ان ربنا يبقى امامك يدلك ويرشدك ويوجهك. احفظ الله تجده امامك. ساعات كده تيجي تتكلم آآ او تفتكر حد تقول ايه؟ ده انا لقيته قدامي او
يا ترى لقيتها قدامي. احفظ الله تجده امامك. انك انت تلاقي ربنا معك معية الله. في الازمات زي التلاتة اللي اتقفل عليهم الصخرة. العلماء اشرحوا احفظ الله تجده امامك. اتكلموا عن التلاتة والصخرة. انك انت تلاقي ربنا معك. وانت في عز الازمة ما سابكش. فاجد
مستقبلي الكلمة الجبارة. انك انت تلاقي الجبار اللي بيجبر كسر قلبك معك وانت في اي لحزة محتاج فيها ان ربنا يجبرك. وان ربنا يجبر كسر نفسيتك. وان ربنا يبقى معك. فاجد الجبار مستقبلي
احفظ الله تجده امامك احفظ الله تجده تجاهك كلام جميل قوي بيملى القلب امل وبيبشر الانسان. وبيعرف الانسان الجبار مش هيسيبك. هو ده اسم الله الجبار. اسم الله الجبار له معاني كتير. احنا دلوقتي مش واقفين مع القسم
وكله احنا واقفين مع معنى جبار في اسم الله الجبار. معنى عظيم اللي بيجبر الكسر. عشان نفسيتنا اللي عاملة زي ورقة السلوفان الا اتطلقت وقلبها اتكسر. اللي كان نفسه يتجوز واحدة معينة وخلاص ربنا لم يقدر وقلبه اتكسر
اللي مشروعه وقع في ازمة كورونا وقلبه اتكسر. اللي حصل له ازمات و طعنات في قلبه وطعنات في ضهره وقلبه اتكسر هو ده ممكن ربنا يرجع له الضحكة تاني. ازا كان الجبار زكرت مع اللي دخلوا جهنم. والنبي راح خرجهم من جهنم هو فيه كسر
في كسرة نفس في كسرة قلب. اكتر من كسرة اللي اترمى في جهنم. ده الوحيد اللي يقدر يجبر كسر قلبه ونفسيته اللي يجبر كسرة قلب اللي اترمى في زنزانة في قاع جهنم ما يجبرش كسرة نفسك انت. ما يجبرش كسرة قلبك انت
ازاي ان احنا نفهم معنى اسم الله الجبار ونجبر خواطر الناس لان اكتر حاجة ربنا بيغني بها الناس وبيرفع بها الناس جبر الخواطر من اعظم العبادات اللي ربنا واللي تعبد بها ربنا اجبر خاطر ابنك الصغير. اضحك في وشه لما يعمل حاجة كده ويحس انه محتاج تشجيع شجع الناس. اجبر خاطر الناس كلها
اجبري خاطر الناس بكلمات التشجيع بانك ما تاخديش بالك من عيوبهم. اجبر خاطر مراتك. اجبري خاطر جوزك. اجبر خاطر والدتك. اجبر خاطر كل فقير ومسكين اجبر خاطر كل واحد اتعشم فيك. وجاي لك وهو متعشم فيك انك انت تجبر خاطره. اجبروا خاطر الناس كلها ربنا الجبار
عشان ربنا يجبرنا ويجبر خاطرنا فاجد الجبار مستقبلي. فاجد الجبار مستقبلي ياه. لما تلاقي الجبار قباء لما تلاقي الجبار امامك وانت مكسور. لما تلاقي الجبار امامك وانت محتاج زقة تطلعك لقدام ومش عارف تعمل ايه. لما تلاقي
جبار امامك وانت محتاج مساعدة. محتاج حد يعينك انك تعدي الازمة والكبوة اللي انت وقعت فيها. فاجد الجبار ان تجد الجبار امامك. ان تجد الجبار امامك ساعة الكرب. ان تجدين الجبار امامك. ساعة الهم. ان تجد الجبار امامك
الاحتياج ان تجد الجبار امامك وانت بتقع ومحتاج حد يمد لك ايده. وياخد بايدك ويقومك تاني ويعديك الكبوة اللي انت فيها. ويعديك الازمة اللي انت فيها ويعديك المرحلة الصعبة اللي انت فيها. احفظ الله تجده امامك. احفظ الله تجديه امامك. احفظ الله
لا تجده تجاهك فاجد الجبار مستقبلي معاني عظيمة في اسم الله الجبار. ومعاني عظيمة في كلام القرآن والسنة عن الله. كل كلمة من كلام القرآن والسنة عليه اللي اتزلزل القلب وهو شديد المحال. ده عايزها وقفة لوحدها. شديد الحول والقوة سبحانه وتعالى. كل كلمة انا بك واليك
كلمة من كلام القرآن والسنة عن الله سبحانه وتعالى له الملك وله الحمد الملك التعظيم. والحمد الحب كل تعظيم قلبي وحب قلبي لك انت لوحدك يا رب كل كلمة كلمة عظيمة وكلمة جبارة ربنا ينور قلوبنا بمعرفة الله. ربنا يحيي قلوبنا بمعرفة الله. ما فيش نعمة في الحياة. اكتر
من معرفة ربنا سبب السعادة وسبب الفرح. وسبب السكينة وسبب الطمأنينة وسبب الامل. وسبب كل المشاعر الايجابية في الحياة. هي معرفة سبحانه وتعالى اللهم احي قلوبنا بمعرفتك. اللهم احي قلوبنا بمعرفتك. اللهم احي قلوبنا بمعرفتك. سبحانك اللهم وبحمدك
اشهد ان لا اله الا انت استغفرك واتوب اليك